b'\n_START_ARTICLE_\nHenrik Raave\n_START_SECTION_\nT\xc3\xb6\xc3\xb6\n_START_PARAGRAPH_\nHenrik Raave on City Motors AS-i juhatuse liige. T\xc3\xb6\xc3\xb6tas aastaid Renault\' m\xc3\xbc\xc3\xbcgi- ja turundusdirektorina. Kuni 2008. aasta l\xc3\xb5puni pidas Eesti Ekspressi turundusjuhi ametit. 2009. aastast t\xc3\xb6\xc3\xb6tas Raave City Motorsi tegevjuhina. Ta on EBS-is \xc3\xa4rialase suhtluse \xc3\xb5ppej\xc3\xb5ud.\n_START_SECTION_\nMuusika\n_START_PARAGRAPH_\n1990. aastate teises pooles osalenud mitmes ansamblis: Up\'n Down, 6-Pack ja Rumal Noorkuu (praegune Noorkuu). Osalenud Eurovisiooni Eesti eelvoorus, teinud koost\xc3\xb6\xc3\xb6d paljude tuntud produtsentide ja muusikutega._NEWLINE_Aastal 1999 tegi j\xc3\xa4rsu kannap\xc3\xb6\xc3\xb6rde, taandus teadlikult muusikast, sai kahe poja isaks ja tegi karj\xc3\xa4\xc3\xa4ri turundusvaldkonnas. _NEWLINE_2008. aasta kevadel p\xc3\xb6\xc3\xb6rdus ta tagasi vana armastuse \xe2\x80\x93 muusika juurde. Esimene singel "Reaalsus" ilmus mais 2008 ja teine singel "T\xc3\xa4na on hea" ilmus augustis 2008.\n_START_SECTION_\nIsiklikku\n_START_PARAGRAPH_\nTema vanaisa oli Kalev Raave, ema on Heli Vahing, isa Raivo Raave ja onu Riho Raave ning t\xc3\xa4did Rita Raave ja Anneli Raave-Sepp.'